Diari Oficial de la Generalitat Valenciana


Sumari del DOGV 4956, del 01-03-2005 (2005/1572)

Informació pública de la proposta de programa d'actuació integrada de la unitat d'execució del sector 1 del sòl urbanitzable residencial del Pla General d'Ordenació Urbana d'Alcàsser.
---------------------------------------------------------------------------------------------------------------------------------------------------------------------------------------

### Dades del document

Número de DOGV
:   4956

Data del DOGV
:   01-03-2005

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2005/1572


Organisme emissor
:   Construred Obras y Servicios, SA

Tipus de document
:   Anunci

Informació pública de la proposta de programa d'actuació integrada de la unitat d'execució del sector 1 del sòl urbanitzable residencial del Pla General d'Ordenació Urbana d'Alcàsser. [2005/F1572]
  
La mercantil Construred, Obras y Servicios, SA, ha formulat la proposta de programa d'actuació integrada que comprén alternativa tècnica, pla parcial i avantprojecte d'urbanització, a l'empara del que s'establix en l'article 44 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística.
  
De conformitat amb el que s'establix en l'article 46.3 de la llei esmentada, se sotmet a informació pública la dita documentació, i es fa constar:
  
1. Objecte i característiques essencials de l'alternativa tècnica: programa que té per objecte el desenvolupament de la unitat d'execució del sector 1, de 75.556 metres quadrats del sòl urbanitzable residencial d'Alcàsser, que es compon de memòria justificativa de l'actuació que es pretén realitzar i sol·licitud de cèdula d'urbanització, pla parcial i avantprojecte d'urbanització.
  
2. L'àmbit d'actuació del programa inclou una llista de titulars cadastrals de l'indicat sector presentat a la notaria on es protocol·litza el programa, a fi que es practiquen les pertinents notificacions.
  
3. L'alternativa tècnica i documents que l'acompanyen s'han protocol·litzat a la notaria d'Agustín Tena Capdevila, situada al carrer del Calvari, número 38-1r, 46031 Picassent.
  
4. Un exemplar d'esta alternativa tècnica s'ha depositat per còpia amb data 4 de febrer de 2005, a l'Ajuntament d'Alcàsser.
  
5. El present anunci es publicarà en un periòdic d'informació general de la Comunitat Valenciana i en el Diari Oficial de la Generalitat Valenciana.
  
6. Dins del termini de 20 dies hàbils, comptadors des de la publicació d'este anunci en el Diari Oficial de la Generalitat Valenciana, qualsevol persona podrà comparéixer a l'esmentada notaria de Picassent d'Agustín Tena Capdevila, horari de 09.00 a 14.00 hores, i obtindre, a càrrec seu, una còpia de l'acta de protocol·lització que conté l'alternativa tècnica i la documentació complementària o sol·licitar-ne l'exhibició. Igualment es podrà consultar la dita documentació i l'expedient administratiu format a l'efecte a l'Ajuntament d'Alcàsser, els dies hàbils de 09.00 a 14.00 hores.
  
7. Dins del mencionat termini de 20 dies, es podran presentar davant de l'Ajuntament d'Alcàsser, al·legacions al programa i projectes presentats o alternatives tècniques que pretenguen competir amb la que s'exposa al públic, sense perjuí del dret a pròrroga previst en la mencionada Llei 6/1994, de 15 de novembre, de la Generalitat Valenciana, Reguladora de l'Activitat Urbanística.
  
8. Una vegada finalitzat el termini assenyalat, en els cinc dies següents es podran presentar en plica tancada a l'Ajuntament d'Alcàsser proposicions juridicoeconòmiques per a executar qualsevol de les alternatives tècniques que s'hagen formulat. Una vegada finalitzat este termini es portarà a cap l'obertura de pliques.
  
9. El present anunci es publica igualment perquè valga d'anunci als afectats desconeguts, o aquells l'adreça dels quals no constara, o constara erròniament al Registre Cadastral, de conformitat i als efectes previstos en l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i té la consideració d'edicte.